[image: image1.png]


        [image: image1.png]         

                                                         

                                                          




 

     VIZAT,

                                                                                                                                           PRIMAR,

                                                                                               SOCEANU IULIAN-CONSTANTIN
DOCUMENTAŢIE DE ATRIBUIRE

„ privind atribuirea contractului de delegare a gestiunii, prin achiziție publică de servicii, a activităților de sortare, tratare mecano-biologică, compostare și depozitare a deșeurilor municipale din Unitatea Administrativ Teritoriala Techirghiol fără punerea la dispoziție a infrastructurii”
CAIET DE SARCINI

DATE GENERALE

Cadrul proiectului 

Unitatea Administrativ Teritoriala Techirghiol organizează procedura de negociere fără publicarea prealabilă a unui anunţ de participare, privind desemnarea operatorului pentru prestarea serviciilor de sortare, tratare mecano biologica, compostare  și depozitare a deșeurilor municipale din Unitatea Administrativ Teritoriala Techirghiol a județului Constanța.

Prezentul Caiet de sarcini face parte din documentația de atribuire a contractului de delegare a gestiunii, prin achiziție publică de servicii, a activităților de sortare, tratare mecano biologica, compostare și depozitare a deșeurilor municipale din Unitatea Administrativ Teritoriala Techirghiol a județului Constanța.

Caietul de sarcini include și cerințele Ordinului ANRSC nr. 111/2007 privind aprobarea Caietului de sarcini – cadru al serviciului de salubrizare a localităţilor.
Obiectul contractului 

Contractul ce urmează a fi atribuit are ca obiect prestarea de către Operatorul Economic a următoarelor activităţi componente ale serviciului de salubrizare, fără punerea la dispoziție a infrastructurii:

· sortarea deşeurilor de hârtie, carton, metal, plastic şi sticlă colectate separat din deşeurile municipale în staţia de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică;

· tratarea mecano-biologică a deşeurilor reziduale în instalaţia integrata de tratare, inclusiv transportul deşeurilor stabilizate biologic la depozitele de deşeuri şi/sau la instalaţiile de valorificare energetică.

·           tratarea aerobă a biodeşeurilor colectate separat în instalaţia de compostare  inclusiv transportul reziduurilor la depozitele de deşeuri şi/sau la instalaţiile de valorificare energetică.
· eliminarea, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitul de deşeuri. 
Obiectul caietului de sarcini

Prezentul caiet de sarcini stabileşte condiţiile de desfăşurare a activităţilor specifice serviciului de salubrizare, stabilind nivelurile de calitate, indicatorii de performanță, cerințele tehnice și organizatorice minimale necesare funcţionării acestui serviciu în condiţii de eficienţă şi siguranţă.

Prezentul caiet de sarcini a fost elaborat spre a servi drept documentaţie tehnică și de referinţă în vederea stabilirii condiţiilor specifice de desfăşurare a serviciului de salubrizare indiferent de modul de gestiune adoptat.
Caietul de sarcini face parte integrantă din documentaţia necesară desfăşurării activităţilor serviciului de salubrizare și constituie ansamblul cerinţelor tehnice de bază.

Caietul de sarcini precizează reglementările obligatorii referitoare la protecţia muncii, la prevenirea și stingerea incendiilor și la protecţia mediului, care trebuie respectate pe parcursul prestării activităţiilor listate în Capitolul 2 al prezentului document şi care sunt în vigoare.
Durata contractului 

Durata de derulare a contractului: 12 luni cu posibilitate de prelungire in conditiile legii.

In situatia in care pe perioada de derulare a contractului, Asociatia de Dezvoltare Intercomunitara ’’Dobrogea’’ atribuie un contract de delegare a gestiunii care are ca obiect activitatile prezentului caiet de sarcini, contractul incheiat cu operatorul desemnat castigator in aceasta procedura inceteaza, la data operationalizarii contractului respectiv.

1.DESCRIEREA INSTALAȚIILOR 

1.1.Stația de sortare 

1.1.Unitatea Administrativ Teritoriala deservită de stația de sortare

Stația de sortare, va asigura sortarea deșeurilor reciclabile colectate din Unitatea Administrativ Teritoriala Techirghiol a Județului Constanța. Populația deservită de stația de sortare este de circa 7862 locuitori. 

1.1.2.Tipuri și cantități de deșeuri sortate

Deșeurile menajere și similare vor ajunge la stația de sortare colectate impreuna, și anume: hârtie/carton, plastic/metal și sticlă. Deșeurile reciclabile colectate impreuna (hârtie/carton, plastic/metal si sticla) vor fi sortate, pe fractii in cadrul statiei de sortare.

Conform estimărilor cantitatea medie anuală de deșeuri reciclabile  sortate va fi de circa 450  tone/an  . 

În urma sortării se estimează că va rezulta o cantitate de aprox 337,50 tone/an deșeuri de hârtie/carton, plastic, metal și sticlă care vor fi trimise la valorificare. Reziduurile de la sortare (aprox – 112,50 to/an) vor fi transferate la instalația TMB. 
	Categorie deșeu
	UM / tone

	Deșeuri reciclabile din Unitatea Administrativ Teritoriala Techirghiol - H/C, P/M, S 
	450 

	TOTAL INPUT 
	450

	Reciclabile sortate și transmise la reciclatori (75% din input)
	337,50

	Reziduuri din sortare
	112,50


1.1.3.Descrierea procesului tehnologic

Procesul tehnologic se va desfășura în conformitate cu cerințele din Autorizația Integrata de Mediu, astfel încât sortarea deșeurilor reciclabile și valorificarea acestora să respecte indicatorii de performanță.

            1.1.4.Cerințe minime de operare

Procesul de sortare a deșeurilor trebuie să se desfășoare astfel încât să fie respectate cerințele documentației de atribuire, precum și toți indicatorii de performanță stabiliți. 

Conform Ordinului ANRSC 111/2007 privind aprobarea Caietului de sarcini-cadru al serviciului de salubrizare a localitaţilor, prestarea activitaţii de sortare a deșeurilor municipale se va executa astfel încât să se realizeze:

a) continuitatea activitaţii, indiferent de anotimp și condiţiile meteo, cu respectarea prevederilor contractuale;

b) controlul calitaţii serviciului prestat;

c) respectarea instrucţiunilor/procedurilor interne de prestare a activitaţii;

d) ţinerea la zi a documentelor cu privire la cantitaţile de deșeuri reciclabile sortate și predate agenţilor economici valorificatori;

e) prestarea activitaţii pe baza principiilor de eficienţă economică, având ca obiectiv reducerea costurilor de prestare a serviciului;

f) îndeplinirea obiectivelor anuale asumate privind reciclarea și valorificarea deșeurilor de ambalaje prin preluarea responsabilitaţii de la operatorii economici autorizaţi în acest scop de Ministerul Mediului Apelor și Padurilor;

g) asigurarea, pe toata durata de executare a serviciului, de personal calificat și în număr suficient.
1.2 Instalația de tratare mecano-biologică 

1.2.1.Unitatea Administrativ Teritoriala deservită

Instalația de tratare mecano-biologica va asigura tratarea mecano-biologica a deșeurilor municipale reziduale colectate din Unitatea Administrativ Teritoriala Techirghiol.  
Vor fi tratate deșeurile reziduale colectate și reziduurile de la stația de sortare provenite din sortarea deseurilor reciclabile din Unitatea Administrativ Teritoriala Techirghiol.  
Populația deservită  de instalația de tratare mecano-biologica este de circa 7862 locuitori.

1.2.2.Tipuri și cantități de deșeuri tratate

Următoarele categorii de deşeuri, separate la sursa, vor fi acceptate în vederea tratării în staţia TMB:

· deșeuri reziduale, menajere și similare colectate din Unitatea Administrativ Teritoriala Techirghiol;
· deseuri stradale colectate de pe domeniul public al Unitatii Administrativ Teritoriale Techirghiol;
Tehnologia de tratare mecano-biologica cuprinde două etape:

· etapa de tratare mecanică

· etapa de tratare biologică care este de tip activ şi are loc în două faze

· faza 1, de descompunere aerobă intensivă, constă în aerarea forţată a materialului rezultat din tratarea mecanică;

· faza 2, de maturare, constă în obţinerea de material bio-stabilizat.

În vederea respectării prevederilor legale privind pre-tratarea deșeurilor înaintea depozitării, la instalația TMB vor fi transportate și reziduurile de la stația de sortare.
Cantitatea estimata de deșeuri ce urmează a intra în  stația de TMB este în  medie 3.182,50 tone/an, din care:
-1912,50 tone deseuri colectate de la populatie 
-1200 tone deseuri colectate de la agenti economici
-70 tone deseuri stradale

Cantități de deșeuri tratate la instalația TMB (tone) in primul an de operare, colectate de la populatie de pe raza orasului Techirghiol.
	Categorie deșeu
	UM / tone

	1. Deșeu rezidual colectat de a populatie din Unitatea Administrativ Teritoriala Techirghiol 
	                              1.800

	2. Refuz statie de sortare 25%
	112,50

	TOTAL INPUT MBT – REZIDUAL (1+2)
	1912,50

	Deseuri reciclabile rezultate din tratarea mecanica 3%
	57,37

	Reziduuri din MBT + material biostabilizat  - se depoziteaza 67%
	1281,38


Cantități de deșeuri tratate la instalația TMB (tone) in primul an de operare, colectate de la agenti economici de pe raza orasului Techirghiol.
	Categorie deșeu
	UM / tone

	1. Deșeu rezidual colectat de la agenti economicic din Unitatea Administrativ Teritoriala Techirghiol 
	                              1.200

	2. Refuz statie de sortare 25%
	0

	TOTAL INPUT MBT – REZIDUAL (1+2)
	1.200

	Deseuri reciclabile rezultate din tratarea mecanica 3%
	36,00

	Reziduuri din MBT + material biostabilizat  - se depoziteaza 67%
	804


Cantități de deșeuri stradale tratate la instalația TMB (tone) in primul an de operare, colectate de pe domeniul public al orasului Techirghiol.

	Categorie deșeu
	UM / tone

	1. Deșeu stradal colectat de pe domeniul public al Unitatii Administrativ Teritoriale Techirghiol 
	                              70

	2. Refuz statie de sortare 25%
	                                   0

	TOTAL INPUT MBT – REZIDUAL (1+2)
	                             70

	Deseuri reciclabile rezultate din tratarea mecanica 3%
	                              2.1

	Reziduuri din MBT + material biostabilizat  - se depoziteaza 67%
	                             67.9


1.2.3.Descrierea procesului tehnologic

Procesul tehnologic se va desfășura în conformitate cu cerințele din Autorizația Integrată de Mediu astfel încât, toată cantitatea de deșeuri intrată în instalație să fie tratată inaintea valorificari/depozitării cu respectarea indicatorilor de performanță.

1.2.4.Cerințe minime de operare

Procesul de tratare mecano-biologică a deșeurilor trebuie să se desfășoare astfel încât să fie respectate cerințele documentației de atribuire, precum și toți indicatorii de perfomanță stabiliți. 

1.3.Instalația de compostare  

1.3.1.Unitatea Administrativ Teritoriala deservită

Instalația de compostare va asigura compostarea biodeseurilor (inclusiv deseurile verzi) colectate separat din Unitatea Administrativ Teritoriala Techirghiol.
Populația deservită  de instalația de tratare mecano-biologica este de circa 7862 locuitori.

1.3.2.Tipuri și cantități de deșeuri tratate

Următoarele categorii de deşeuri, separate la sursa, vor fi acceptate în vederea compostarii in cadrul statiei de la Costinesti.
· bio-deșeuri (inclusiv deseurile verzi) colectate separat de la populatie din Unitatea Administrativ Teritoriala Techirghiol.
· deseuri verzi din parcuri si spatii verzi ( inclusiv deseuri din cimitire ) de pe domeniul public al Unitatii Administrativ Teritoriale Techirghiol.
Tehnologia de compostare cuprinde două etape:

· etapa de tratare mecanică

· etapa de tratare biologică care este de tip activ şi are loc în două faze:

· faza 1, de descompunere aerobă intensivă, constă în aerarea forțată a a materialului rezultat de la tratarea mecanică. 

· faza 2, de maturare, constă în obţinerea de compost.
Cantitățile de deșeuri estimat a fi compostate, cantitatea de compost rezultată, precum și estimarea privind reziduul de la compostare.

Compostarea biodeșeurilor (inclusiv deseuri verzi) la TMB (tone)
	Categorie deșeu
	UM / tone

	Bio-deșeuri (inclusiv deșeuri verzi) de la populatie 

din Unitatea Administrativ Teritorială Techirghiol
	375,00

	Deseuri verzi din parcuri si spatii verzi ( inclusiv deseuri din cimitire )

 de pe domeniul public al Unitatii Administrativ Teritoriale Techirghiol

	35,00

	Total input
	410,00

	Compost rezultat 85%
	348,50

	Reziduuri de la compostare 15%
	61,50


Operatorul instalației va trebui să-și organizeze activitatea astfel încât să asigure compostarea întregii cantități. 

1.3.3.Descrierea procesului tehnologic
Procesul tehnologic se va desfășura în conformitate cu cerințele din Autorizația Integrata de Mediu astfel încât, toată cantitatea de deșeuri intrată în stație să fie tratată inaintea valorificari/depozitării cu respectarea indicatorilor de performanță.

Valorificarea compostului
Produsul rezultat după procesul de compostare va fi valorificat ca material compostat. Refuzul (fracția necompostată) va fi eliminat prin depozitare.
1.3.4.Cerințe minime de operare

Procesul de compostare a deșeurilor trebuie să se desfășoare astfel încât să fie respectate cerințele documentației de atribuire, precum și toți indicatorii de perfomanță stabiliți. 
Compoziția  și  cantitatea  deșeurilor  estimate  a  fi  primite  poate varia pe parcursul unui an sau de la an la an. Cantitatea aferenta fiecarei luni poate varia din cauza schimbarilor sezoniere. Operatorul trebuie sa fie pregatit sa gestioneze cantitățile de deșeuri independent de fluctuatiile anuale, lunare și zilnice și trebuie să poata face față valorilor de varf.
            1.4.Depozitul conform
1.4.1.Aria deservită 

Depozitul ecologic va asigura depozitarea deșeurilor colectate din Unitatea Administrativ Teritoriala Techirghiol după ce au fost supuse tratării. 

Populația deservită de depozitul ecologic este de circa 7862 locuitori.

1.4.2.Tipuri și cantități de deșeuri depozitate

Operatorul depozitului va asigura toate măsurile necesare pentru ca toate deşeurile pe care le preia în vederea eliminării finale în depozitul conform să respecte condiţiile prevăzute în 
Autorizaţia Integrată de Mediu și care îndeplinesc criteriile de acceptare stabilite în  Ordinul Ministerului Mediului și Gospodaririi Apelor nr. 95 din 2005.

Cantitatea estimată de deșeuri ce urmează a fi depozitată este în medie de 2304,78 tone/an.

	Categorie deșeu
	UM / tone

	Reziduuri MBT + material biostabilizat -deseuri populatie
	1281,38

	Reziduu de la compostare
	61,50

	Reziduuri MBT + material biostabilizat -deseuri agenti economici
	                           804

	Reziduuri  MBT + material biostabilizat -deseuri stradale
	                                 67,9

	Reziduuri deseuri voluminoase (50%)
	                                  40

	Reziduuri DCD (50%)
	                                  50

	TOTAL deseuri depozitate
	2.304,78


Compoziția  și  cantitatea  deșeurilor  estimate  a  fi  primite  poate varia pe parcursul unui an. Cantitatea aferenta fiecarei luni poate varia din cauza schimbarilor sezoniere. Operatorul trebuie sa fie pregatit sa gestioneze cantitățile de deșeuri independent de fluctuatiile anuale, lunare și zilnice și trebuie să poata face față valorilor de varf.

În acest scop toate vehiculele care vin la Depozitul conform trebuie să treacă obligatoriu prin zona de control pentru a se asigura:
· controlul de recepţie:
· verificarea documentelor (cantitate, caracteristici, sursa de  provenienţa,  natura deşeurilor, conformarea cu analiza de declaraţie , date despre transportor);

· inspecţia vizuala, în  vederea controlului  stării  de  agregare a  deşeurilor și pentru verificarea conformării deşeurilor transportate cu documentele însoţitoare;

·  prelevarea probelor, daca este cazul, și efectuarea  analizei  de  control (rapida) daca este cazul;

·  înregistrare cantitate de deşeuri intrată (prin cântărire pe platforma electronica de cântărire auto);
· toate deseurile receptionate pot fi procesate chiar si in situatii deosebite cum ar fi:defectiuni ale uneia din instalatii. fenomene meteo deosebite, capacitatea de primire a instalatiilor este depasita;
Deşeurile acceptate la Depozitul conform trebuie să îndeplinească următoarele criterii:

· să fie livrate numai de transportatori autorizaţi, cu excepţia transportatorilor particulari, care aduc deşeuri în cantităţi mici;
· să se regăsească în lista deşeurilor acceptate la depozitare,  conform Autorizaţiei Integrate de mediu si a Manualului de operare;; 

· sa fie însoţite de documentele necesare, conform Normativului tehnic și criteriilor de recepţie prevăzute de operatorul de la depozit, conform propriilor proceduri.

1.4.3.Descrierea procesului tehnologic

Pentru depozitarea deşeurilor municipale ce au fost supuse tratării, procesul tehnologic este urmatorul:
· descărcarea la locul de depozitare;
· împrăştiere și compactare, pentru reducerea volumului;
· aşternere de straturi de acoperire, periodic.
Operatorul depozitului are obligatia sa respecte, la primirea deșeurilor în depozit, urmatoarele proceduri de receptie în conformitate cu cerintele BAT: 

· verificarea documentatiei privind cantitatile și caracteristicile deseurilor, originea și natura lor, inclusiv buletine de analiza pentru deseurile industriale, iar pentru deseurile municipale, cand exista suspiciuni, precum și date privind identitatea producatorului sau a destinatarului deseurilor;

· inspectia vizuala a deseurilor la intrare și la punctul de depozitare si, dupa caz, verificarea conformitatii cu descrierea prezentata în documentația înaintată de destinatar, conform procedurii stabilite la pct. 3.1 nivelul 3 din Anexa 2 la Ordonanța nr. 2/2021 privind depozitarea deșeurilor, cu modificările și completările ulterioare;

·  cântărirea deșeurilor;
· păstrarea, cel puțin o lună, a probelor reprezentative prelevate pentru verificările impuse conform prevederilor cuprinse la pct. 3.1 nivelul 1 sau nivelul 2 din Anexa 2 la Ordonanța nr. 2/2021 privind depozitarea deșeurilor, cu modificarile ulterioare, precum și înregistrarea rezultatelor determinărilor; 
· păstrarea unui registru cu înregistrarile privind cantitățile, caracteristicile deșeurilor depozitate, originea și natura, data livrării, identitatea producătorului, a deținătorului sau, dupa caz, a colectorului; 

Deșeurile nepericuloase (cu excepția deșeurilor municipale) se controlează pe baza formularului de încărcare – descărcare deșeuri nepericuloase tipizat, cu regim special, al cărui model este prevăzut în  anexa 3 a HG 1061/2008 privind transportul deșeurilor periculoase și nepericuloase pe teritoriul României. După semnarea și ștampilarea formularului de către operatorul depozitului, acesta îl transmite expeditorului deșeurilor pe fax/e-mail sau prin poștă, cu confirmare de primire.Formularul de incarcare-descarcare  deseuri nepericuloase este inregistrat intr-un registru securizat, inseriat si numerotat pe fiecare pagina.
1.4.4. Cerințe minime de operare

Principalele etape operaţionale în zona de depozitare finală includ:

· Asigurarea accesului la sectorul de depozitare operaţionala in ziua respectiva;
· Planificarea detaliata a sectoarelor de depozitare;
· Deplasarea maşinilor către sectorul de depozitare operaţionala in ziua respectiva;

· Descărcarea deşeurilor in locul indicat de operatorul depozitului;

· Inspecţia deşeurilor la locul de depozitare;
· Imprastierea deseurilor conforme in zona de depozitare stabilita pentru ziua respectiva;

· Compactarea fiecarui strat de deseuri depozitat;

· Acoperirea temporara a sectorului “in asteptare”;

· Construirea digurilor perimetrale ( stratul suport al inchiderii finale sau stratul de acoperire temporara,dupa caz);
· Asigurarea curăţeniei;

· Întreţinerea în stare de funcţionare a tuturor instalaţiilor si construcţiilor depozitului: sistem de colectare si evacuare levigat, bazin colector pentru levigat, cămine de vizita, drum de acces si drum tehnologic, împrejmuirile fixe si mobile, etc.).

· În ceea ce privește monitorizarea activității, in faza de exploatare, se va realiza în conformitate cu procedurile de control și urmărire a depozitelor de deșeuri  prevăzute în anexa 3 la Ordonanța 2/2021 privind depozitarea deșeurilor.    
Fiecare celulă de depozit  trebuie sa fie prevazută cu sistem de impermeabilizare și sistem de colectare a levigatului format din: 

· Bariera geologică construită cu o grosime de 0,50 m;

· Strat artificial de impermeabilizare – geomembrană din polietilenă de înaltă densitate;

· Geotextil de protecție;

· Strat drenant din pietriș spălat cu conținut de carbonat de calciu mai mic de 10% cu grosimea cuprinsa între 0,50 și 0,75 m;

· Conducte de drenaj și colectare din polietilenă de înalta densitate;

· Geotextil de separație.
Cantitatile anuale mentionate mai sus vor fi corelate cu durata contractului.
2.CERINȚE ORGANIZATORICE MINIMALE 

    2.1.Scopul serviciilor

Este cel prezentat în secțiunea Obiectul contractului din prezentul Caiet de sarcini.

    2.2.Legislație, standarde și linii directoare

Serviciile furnizate de Ofertant vor fi în deplin acord cu toate legile generale și specifice romanești. Serviciile vor fi conforme cu toate reglementarile regionale și locale.

Delegatarul și autoritățile administrației publice locale vor implementa regulamentele cadru locale necesare facilitării Serviciilor așa cum este specificat în prezentul Caiet de sarcini, prin modificarea sau elaborarea de hotărâri privind gestionarea deșeurilor, după cum este cazul.

Pe toată perioada derulării Contractului, Operatorul va implementa condiționările ce se stabilesc prin acte normative emise de autoritățile competente, conform programelor de conformare la cerințele de mediu naționale și europene.
     2.3.Autorizații, permise și licențe

Operatorul va menține valabile pe toata perioada Contractului sau va obține, după caz, toate permisele, aprobările sau autorizațiile necesare (inclusiv  autorizatia  de functionare, autorizația 
de mediu, autorizația de gospodărire a apelor, în conformitate cu prevederile legale) în vederea operării instalațiilor (statii de sortare, instalatie de tratare mecano-biologica).. 

     2.4.Operare și întreținere

Instalațiile trebuie sa fie utilizate doar în scopurile proiectate.

Obligativitatea încheierii contractelor de întreținere și mentenanță a instalațiilor și echipamentelor revine Operatorului. 

Operatorul va păstra obiectivele în stare bună, curată și sigură și în condiții sanitare corespunzatoare. Operatorul va pune la dispozitie suficiente piese de rezerva și consumabile pentru a asigura functionarea neintrerupta și continua a Serviciului. Operatorul va completa toate piesele de rezerva și consumabilele din obiective imediat dupa ce acestea au fost scoase.
Operatorul va asigura inspecții regulate ale obiectivelor și va acționa imediat pentru reparare în caz ca se identifica deteriorari.
Operatorul va reabilita imediat instalațiile sau inlocui orice echipament sau componentă sau orice vehicul necesar  pentru operare,  pe  propria cheltuială, în  baza unei  notificări către Autoritatea Contractantă. Operatorul va pune la dispoziția Autorității Contractante orice documente și informații care îi sunt solicitate în legatură cu exploatarea instalațiilor sau a depozitului care fac obiectul contractului.

Remedierea defecțiunilor la echipamente se va realiza în maxim 48 de ore de la data, respectiv ora identificării defecțiunii.

Întreținerea va fi executata numai în conformitate cu cerințele producatorilor și cu Manualele de operare și întreținere. Întreținerea trebuie sa fie asigurată într-o manieră pro-activă, astfel încât să se întreprindă actiuni preventive înainte să fie necesare reparații majore.

Personalul de întreținere de la fața locului se va ocupa de operatiunile regulate. Operatiunile majore, reparațiile generale sau activitățile specializate se pot derula în afara  incintei  de  către  companii  specializate,  aprobate  și  acceptate  de  către Operator sau firme de întreținere aprobate de către producător.

În Baza de Date a Operațiunilor se va completa un registru electronic pentru toate problemele legate de inspectii și întreținere (în care vor fi înregistrate atât reparațiile planificate cât și cele neplanificate).

Operatorul va fi responsabil de întreținerea și curățarea drumurilor din incintă.
Operatorul va răspunde de plata tuturor cheltuielilor și costurilor asociate întreținerii și utilizării clădirilor, a instalațiilor și a utilităților. 

Toată întreținerea activităților va avea în vedere protectia mediului. Se va acorda o atenție deosebită manipulării combustibililor și lubrifianților (benzină, petrol și ulei) și solvenților pentru a preveni vărsarea acestora și infiltrarea lor în sol.

Levigatul și apa provenită din scurgeri care a fost în contact cu deșeurile, precum și apa provenită din stația de curățare a echipamentului contaminat (zona de spălare a roților), vor fi direcționate către sistemul de colectare a levigatului pentru tratare în stația de epurare.

Refuzul (materialele respinse) de la Stația de sortare, respectiv de la Stația de compostare, în cazul în care îndeplinesc criteriile de depozitare, vor fi transportate de către Operator la Depozitul conform în mai puțin de douasprezece (12) ore după respingere, pentru a preveni degradarea, mirosurile, formarea de levigat și atragerea faunei oportuniste.
Pentru colectarea biogazului, celulele depozitului trebuie prevăzute cu sisteme de captare proiectate și executate conform prescripțiilor din Normativul tehnic privind depozitarea deșeurilor.

Pe parcursul derulării activității, Operatorul are obligația să asigure finanțarea fondului pentru închiderea și monitorizarea post-închidere a depozitului, fond ce se va alimenta raportat la cantitățile depozitate din zona 2 de colectare, începând cu primul an de operare.

Operatorul trebuie sa reducă la minimum posibilitatea antrenării de către vânt a deșeurilor din incinta obiectivelor și va lua toate măsurile necesare pentru a evita împrăștierea acestor deșeuri în exteriorul incintei.
Operatorul  va  opera  obiectivele  în  asa  fel  încât  să  minimizeze  mirosurile atribuibile gestionării deșeurilor sau altor elemente asociate. 

Operatorul va lua măsurile necesare pentru a controla formarea prafului, precum, limitarea vitezei de deplasare a vehiculelor, stropirea drumurilor în timpul sezonului uscat și curățarea regulată a drumurilor.

Operatorul va lua măsurile adecvate pentru prevenirea atragerii paraziților, a insectelor și a pasărilor și pentru prevenirea raspândirii bolilor.

Toate cheltuielile necesare pentru operarea și intreținerea echipamentelor vor fi prinse în tarif, raportat la cantitatea de deșeuri tratată și depozitată aferentă Unitatii Administrativ Teritoriale Techirghiol.
    2.5. Personal și instructaj
Operatorul va elabora și păstra o listă a tuturor resurselor umane angajate în scopul furnizării/prestării serviciului de salubrizare. Lista va menţiona numele tuturor angajaţilor și categoria lor de muncă. Calificările profesionale și istoria locurilor de muncă anterioare trebuie precizate în cazul personalului de conducere.

Operatorul îşi va angaja propria echipă şi va fi responsabil de comportamentul acesteia pe timpul desfăşurării activităţii. Toţi salariaţii trebuie să deţină calificări relevante și vor fi instruiţi în mod corespunzător şi calificaţi pentru sarcinile lor şi trebuie să fie informaţi cu privire la utilizarea în siguranţă a echipamentelor, maşinilor şi a vehiculelor.
Operatorul trebuie să poată în orice moment să înlocuiască membri din echipă în caz de concediu, boală etc. 
Operatorul va face cunoscută Delegatarului persoana care va gestiona şi supraveghea prestarea serviciului în numele său. În absenţa (pe motiv de concediu, boală etc.) a persoanei astfel autorizate, trebuie precizat numele înlocuitorului.

Persoana cu responsabilităţi de conducere trebuie să fie autorizată să negocieze şi să încheie acorduri cu privire la executarea lucrărilor cu efect de angajare faţă de Delegatar. Când Delegatarul o solicită, el trebuie să poată fi contactat și să fie la locul convenit într-un termen rezonabil, în funcţie de amploarea problemei.
Periodic, Operatorul va efectua instructaje suplimentare pentru ca personalul să fie permanent la curent cu aspectele operaționale, de sănătate și siguranță în muncă şi de protecția mediului, precum şi orice alte aspecte în legătură cu care personalul Operatorului trebuie instruit conform contractului încheiat cu Autoritatea Contractantă.

Operatorului şi echipei sale li se permite să vândă sau să distribuie deșeurile primite, precum și deșeurile/materiale rezultate în urma operațiilor desfășurate pe amplasamentele instalațiilor, doar Agenților Economici cu care are contracte încheiate.  
 În timpul executării serviciilor, echipei Operatorului nu îi este permis să ceară sau să primească vreo formă de compensaţie sau gratificaţii din parte altor operatori în scopul extinderii sau îmbunătăţirii calităţii serviciului. Dacă o astfel de practică iese la iveală, operatorul va lua măsurile legale care se impun cu privire la personalul implicat.
   2.6.Operațiuni de urgență

Operatorul va implementa un Plan de intervenții în caz de evenimente neprevazute și îsi va instrui personalul referitor la continutul acestui plan, pentru a fi pregatit  în  cazul  urgențelor  cum  ar  fi  incendii,  fum  și  scurgeri  de  materiale periculoase.

   2.7.Supravegherea

Delegatarul va monitoriza activitatea Operatorului și o va lua în considerare la certificarea  plăților  după cum este descris în Condițiile Contractuale.

Operatorul va coopera pe deplin cu Delegatarul pentru a monitoriza și controla serviciile și va permite permanent Delegatarului să inspecteze toate înregistrările și documentele păstrate de Operator privind Serviciile, si sa inspecteze facilitatile de pe amplasament, echipamentele, vehiculele,etc.
Delegatarul va  fi  informat  despre  și  va  putea  participa  la  orice  inspectie programata de alte autoritati.

            2.8.Comunicare

2.8.1.Comunicarea cu Autoritatea Contractantă

Operatorul va informa Delegatarul imediat referitor la orice probleme ce afectează prestarea Serviciului. Asemenea probleme vor fi prezentate în scris, împreună cu propunerile de rezolvare a situatiei.
Numai ordinele scrise date de Delegatar Operatorului vor fi obligatorii.
 2.8.2.Comunicarea cu Clienții

Operatorul va informa colectorii și transportatorii de deșeuri despre:

· tipurile de deșeuri ce sunt acceptate la stația de sortare și obligativitatea colectarii separate a acestora;

· tipurile de deșeuri ce sunt acceptate la  instalația de tratare mecano-biologica/compostare;
· tipurile de deșeuri ce sunt acceptate direct la  depozitul de deseuri;

· orarul de funcționare a tuturor instalațiilor.

La intrarea fiecărui obiectiv va fi pus un anunț cu următoarele informaţii:

· numele obiectivului;

· numele operatorului;

· adresa sediului social sau al punctului de lucru al operatorului;

· telefoane de contact-/urgența;

· accesul este permis numai vehiculelor autorizate pentru transportul deșeurilor;

· va indica orarul de funcționare.

Operatorii serviciilor de colectare și transport al deșeurilor vor fi informați ca orice comentariu, plângere sau cerere privind Serviciile va fi adresată Operatorului.
Operatorul va implementa o procedură de gestionare (preluare, răspuns și acțiune corectivă daca este necesar) a reclamațiilor. Operatorul va pune în funcțiune un număr suficient de linii telefonice/fax/  e-mail pentru preluarea sesizărilor, sugestiilor și reclamațiilor. 

În niciun caz, Operatorul nu poate condiționa prestarea serviciului de existența unei reclamații.

Operatorul va păstra pe timp de minim trei ani înregistrări ale tuturor reclamațiilor primite și ale măsurilor luate legate de asemenea reclamații, în Baza de Date a Operațiunilor, înregistrări ce vor fi păstrate la dispoziția Delegatarului.

Operatorul are obligatia sa informeze Delegatarul asupra lor și a modul de rezolvare. La sfârșitul fiecărei perioade de raportare, Operatorul va transmite numărul cererilor, reclamațiilor sau plângerilor cu privire la prestarea serviciului.
Operatorul este pe deplin răspunzător de toate situațiile care cad sub incidenţa Directivei 2004/35/CE transpusă prin OUG 68/2007 privind răspunderea de mediu.
       2.9.Programul de lucru

Operatorul va respecta legislația natională, regională și locală referitoare la programul de lucru al angajaților.

      2.10.Programul de funcționare

Operatorul va consulta operatorii serviciilor de colectare și transport al deșeurilor din Unitatea Administrativ Teritoriala Techirghiol și pentru a se asigura ca programul de funcționare este compatibil cu obligațiile contractuale pe care aceştia le au față de Delegatar.

     2.11.Deșeuri admise și neadmise

Operatorul va permite accesul în obiective, după cum urmează:

· la staţia de sortare:

· deșeuri reciclabile provenite de la populaţiei și deșeurile similare colectate de la agenti economici și instituţii publice;

· la stația de tratare mecano-biologica:

· deșeuri reziduale de la populatie și deșeuri similare colectate de la agenti economici si institutii publice;

· deseuri stradale de pe domeniul public al orasului Techirghiol;
· la statia de compostare:

· deșeuri verzi colectate separat de la populație și bio-deșeuri provenite de la agenti economici si institutii publice.
       -deseuri verzi colectate separat din parcuri si spatii verzi ( inclusiv deseuri din cimitire) de pe domeniul public al Unitatii Administrativ Teritoriale Techirghiol.
· la depozit:

·    deșeurile reziduale rezultate în urma tratării;
·    reziduuri deseuri voluminoase colectate de la populatie

·    reziduuri deseuri din constructii si demolari DCD colectate de la pupulatie, provenite de la lucrari pentru care nu este necesara emiterea unei autorizatii de construire/desfiintare.
Criteriile ce trebuie îndeplinite la acceptarea deșeurilor în Depozitul conform sunt următoarele:
· să se regăsească în lista deşeurilor acceptate, conform autorizației de mediu;
· sa fie însoţite de documentele necesare, conform Normativului tehnic și criteriilor de recepţie prevăzute de operator, conform propriilor proceduri.

Compoziția  și  cantitatea  deșeurilor  estimate  a  fi  primite  poate varia pe parcursul unui an. Cantitatea aferentă fiecărei luni poate varia din cauza schimbărilor sezoniere. Operatorul trebuie 
sa fie pregătit să gestioneze cantitățile de deșeuri independent de fluctuațiile anuale, lunare și zilnice și trebuie să poata face față valorilor de vârf.
          2.12.Conștientizarea publicului

Operatorul va asista Delegatarul și celelalte autorități ale administrației publice locale și se va implica în procesul de  informare a colectorilor cu  privire la gestionarea deșeurilor și cerințele de livrare.

         2.13.Identitatea firmei și identificarea personalului

Operatorul va funcționa sub numele propriei firme, marcând tot echipamentul, vehiculele, publicațiile și obiectivele cu acelaşi logo sau slogan. Personalul operațional va purta îmbrăcămintea operatorului economic în timpul orelor de program.

Operatorul va furniza personalului carduri de identificare, conţinând numele, fotografia și numărul de identificare și le va cere sa poarte aceste carduri de identificare pe toata perioada lucrului, în scopuri de monitorizare.

         2.14.Echipament de protecţie și siguranța

Operatorul este responsabil cu desfășurarea tuturor operațiunilor și activităților în conformitate cu prevederile legale și normele proprii privind sănătatea și securitatea în munca.
Operatorul  va  lua  toate  măsurile  necesare  pentru  protejarea  sănătăţii  persoanelor care au dreptul de a se afla în obiective. 

Prevenirea incendiilor și măsurile de protecţie vor fi asigurate și menținute conform legislației românești și a practicilor internaționale.

     2.15.Asigurarea utilităților

Operatorul va încheia contracte cu furnizorii de utilităţi, după cum este necesar pentru buna funcționare a activității, în nume propriu.

Operatorul este liber sa decidă asupra măsurilor de asigurare permanenta a utilităților (instalații de rezerva) astfel încât standardul de calitate a serviciilor sa nu fie afectat.

     2.16.Securitatea obiectivelor

Intrarea în obiective va fi controlată de Operator și limitată de către acesta la persoanele  autorizate  să  intre  în  incintă  pentru  motive  asociate  cu  operarea, întreținerea, control și monitorizarea activităților și la operatorii care livrează deșeuri. 
Regulile privind accesul la obiective vor fi stabilite de către Operator și vor fi comunicate Autorității Contractante.
Operatorul este pe deplin responsabil cu asigurarea pazei și a integrității protecţiei perimetrale (gardul) pentru toate amplasamentele instalațiilor.

Orice incident neobișnuit privind securitatea va fi notificat autorităților competente de ordine publică și va fi înregistrat în Baza de Date a Operațiunilor. Operatorul va raporta Delegatarului orice incident semnificativ legat de pătrunderi,  stricăciuni  sau  pierderi.  Operatorul și  Delegatarul  vor examina  periodic  orice  astfel  de  incident  semnificativ  și  vor  evalua  caracterul adecvat al măsurilor de securitate luate pentru evitarea apariției unor evenimente asemănătoare pe viitor.
     2.17.Controlul și monitorizarea mediului.

Operatorul va respecta cerințele privind monitorizarea stabilite prin Autorizațiile de mediu, Autorizațiile de Gospodărire a Apelor precum și orice alta cerinţă suplimentară impusă de o autoritate competentă (din domeniul protecţiei mediului, gospodăririi apelor sau sănătaţii publice) privind exploatarea în regim normal a obiectivelor.
Monitorizarea va fi realizată utilizând serviciile unor laboratoare de încercări (interne sau terța parte) acreditate SR EN ISO/CEI 17025/2005 sau echivalent.
                     2.18. Monitorizarea tehnologică

Operatorul va organiza activitatea de control și monitorizare a performantelor instalațiilor de tratare a deșeurilor în vederea asigurării cerințelor de raportare solicitate de Delegatar pe de o parte și a validării performantelor minime cerute pe de alta parte.

Operatorul este liber sa organizeze aceasta activitate utilizând resurse și personal propriu sau externalizând în totalitate sau anumite servicii.

                       2.19. Vehicule și echipamente suplimentare
În cazul în care Operatorul consideră că sunt necesare utilaje, instalații, echipamente, dispozitive suplimentare pentru desfășurarea conformă a activității, acestea vor fi prezentate în mod distinct și justificat în oferta tehnica, respectiv în oferta financiară.

Achiziția și exploatarea acestora se va realiza prin grija și cu finanțarea exclusivă a Operatorului. Aceste cheltuieli nu vor putea face obiectul unei cereri de rambursare către Delegatar și nici de 
ajustare ulterioara a tarifului, toate cheltuielile urmând a fi incluse în tariful inițial prestării serviciului.
Ulterior semnării Contractului, Operatorul este liber să realizeze orice achiziții suplimentare de echipamente și instalații, prevederile paragrafului anterior aplicându-se în totalitate.
     2.20.Sistemul de management calitate/mediu/sanatate in munca

Operatorul va implementa un sistem de management conform cerintelor standardelor SR EN ISO 9001,  SR EN ISO 14001 sau echivalent. În cazul în care acest sistem este implementat, va fi extins și la noua arie de operare.

Operatorul este liber sa decidă dacă sistemele de management pe care le-a prezentat în ofertă vor fi certificate independent sau pe amplasamente va fi certificat un sistem integrat.

Sistemul/sistemele de management vor acoperi în mod obligatoriu toate activitățile desfășurate de Operator pe toate amplasamente. 
Operatorul trebuie să pună la dispoziția Delegatarului, în conformitate cu oferta, Manualul sau, dupa caz, Manualele cuprinzând toate procedurile, instrucțiunile de lucru, formulare și manualele subsecvente aferente sistemului. Punerea la dispoziție a acestor documente se va realiza în Perioada de mobilizare.

Operatorul trebuie să se asigure că toate bunurile și serviciile achiziționate sunt furnizate în condițiile respectării standardelor de calitate, mediu și sănătate ocupațională proprii.

La cerere, Operatorul va transmite rezultatele Analizei de management a sistemului (după caz a sistemelor) de calitate/mediu/sănătate ocupațională Delegatarului.
     2.21.Sistemul informatic și baza de date a operațiunilor

Operatorul va instala, utiliza și întreține un sistem informatic computerizat, unde vor fi stocate și procesate datele legate de funcționare.

În cadrul sistemului informatic Operatorul va implementa și menține o Baza de date a operațiunilor. 
Sistemul informatic și Baza de Date a Operațiunilor vor fi implementate si utilizabile la Data Începerii.

Sistemul informatic trebuie să poată genera rapoarte zilnice, lunare, trimestriale și anuale prin agregarea și procesarea numărului mare de înregistrări primite zilnic pentru fiecare obiectiv 
în parte și per total.

Baza de Date a Operatiunilor trebuie să poată fi actualizata în timp real. De asemenea, trebuie să poată fi asigureat accesul on-line, neîngrădit, a Delegatarului la Baza de date a Operațiunilor.

Sistemul informațional, pe baza înregistrarilor zilnice, trebuie sa poată genera rapoarte zilnice, lunare și anuale privind oricare categorie de înregistrari.

Rapoartele zilnice vor fi emise numai la solicitarea Delegatarului. Rapoartele lunare vor fi transmise către Delegatar în format letric și excel în cel mult 7 zile de la finalizarea perioadei de raportare. Perioada de transmitere a Raportului anual (format letric și excel) este de maxim 20 de zile de la încheierea anului calendaristic.

Operatorul este liber sa aleagă soluţiile hardware și software de realizare a Sistemului informatic, ţinând seama de următoarele cerințe minime privind raportarea.

     2.22.Cerințe privind raportarea

a) Înregistrări Zilnice

Operatorul va ține un Jurnal zilnic al activităților în cadrul Bazei de date a operațiunilor, care va conţine următoarele date, separat, pentru fiecare instalație în parte, pentru cantitățile de deșeuri primite din Unitatea Administrativ Teritoriala Techirghiol.

· Cantitățile de deșeuri primite pe categorii;

· Cantitățile de deșeuri reciclabile sortate, rezultate din stațiile de sortare, pe materiale (hârtie și carton, metal, plastic și sticlă), precum și cantitățile de reziduuri de sortare rezultate;

· Cantitățile de deșeuri reciclabile rezultate din TMB;

· Cantitatea de compost rezultată, precum și cantitatea de reziduuri rezultată din stația de compostare.

· Cantitatea de deșeuri tratată biologic precum și cantitatea de deșeuri trimisă la depozitare;

· Cantitatea de deșeuri depozitată;

· Tipuri și cantități de deșeuri neconforme, neacceptate la instalații (sortare, compostare și tratare mecano-biologica) pentru fiecare instalaţie în parte și originea lor;
· Consumul de resurse și materiale (ex. apa, energie electrica, combustibil – carburant, reactivi, echipament de protecţie etc.)

· Rezultatele monitorizării (de orice tip), incluzând compararea cu valorile 
permise;

· Incidente,  înregistrari  ale  problemelor,  întreruperi  programate  și neprogramate,  defectiuni  și  accidente,  activități  de  întreținere  sau construire   și   timpii   de   oprire   a   stațiilor,   inlocuirea  vehiculelor, echipamentelor sau personalului, conditii atmosferice, etc.;

· Registre ale lucrărilor de întreținere și reparații realizate la fiecare instalatie, și echipament;

· Vehicule (utilizate/neutilizate, motivele neutilizarii vehiculelor etc.);

· Plângeri și notificări primite și răspunsurile corespunzătoare;

b) Rapoarte lunare

Raportele lunare vor fi structurate în functie de diferitele instalații existente. Datele privind cantitățile de deșeuri vor fi prezentate separat, pentru fiecare instalație în parte pentru cantitățile de deșeuri primite din Unitatea Administrativ Teritoriala Techirghiol.

Stațiile de sortare:

· tipurile și cantitățile de deșeuri recepționate;

· tipurile  și  cantitățile  de  deșeuri  reciclabile  sortate  (defalcate  pe tipuri de 
material);

· cantitățile de deșeuri reciclabile trimise la reciclatori (defalcate pe tipuri de material) și prețul mediu obținut (pe tip de material);

· tipurile și cantitățile de deșeuri neacceptate în instalații și motivele neacceptării.

Stația de compostare 

· cantitatea de deșeuri recepționată;

· cantitatea de compost rezultată;

· cantitatea de compost valorificată, modalitățile și operatorii economici la care a fost valorificat, prețul mediu obținut;

· tipurile și cantitățile de deșeuri neacceptate la stația de compostare și motivele neacceptării.

Instalatia de tratare mecano-biologică:

· cantitatea de deşeuri recepționată;
· cantitățile de deșeuri reciclabile trimise la reciclatori (defalcate pe tipuri de material) și prețul mediu obținut (pe tip de material);

· cantitatea de deșeuri tratată biologic;

· cantitatea de deșeuri depozitată;

· tipurile și cantitățile de deșeuri neacceptate la instalația de tratare mecano-biologică și motivele neacceptării.

Depozitul de deșeuri:

· cantitatea de deșeuri depozitată;

· tipurile și cantitățile de deșeuri neacceptate la depozit și motivele neacceptării;

c) Raportul anual

Raport anual consolidat va cuprinde toate datele așa cum sunt solicitate în rapoartele lunare, centralizate la nivelul unui an pentru cantitățile de deșeuri primite din Unitatea Administrativ Teritoriala Techirghiol.
În plus, raportul anual va cuprinde și următoarele aspecte:

· performanţa în atingerea tuturor indicatorilor de performanță;
· rezultatele determinărilor puterilor calorifice (ale fracțiilor de deșeuri rezultate din stațiile de sortare și din instalația TMB care sunt trimise la valorificare energetică) și conținutul de materie organică a fracției de deșeuri tratată mecano-biologic și depozitată;
· o analiză a costurilor unitare pentru operarea fiecărei categorii de instalații în parte (stații de compostare, stații de sortare și instalație de tratare mecano-biologică);
· sinteza anuală privind activitățile de monitorizare a calității apei subterane, solului, efluentului general al amplasamentului, apei din sursa subterană, zgomot, mirosuri

· orice deviații de la programul de monitorizare şi motivele care au dus la acestea;

· orice  modificări  la  planul  de  operare  şi  mentenanță  aprobat,  cu justificari;

· informaţii privind: numărul total de angajaţi; numărul total de zile lucrate pe lună; numărul de ore de operare la fiecare Instalaţie de Deșeuri; 

· vehicule, echipamente și personal angajat;
· înlocuiri de vehicule, echipamente sau personal;
· jurnal  de  probleme,  nerealizări,  disfuncționalități  şi  măsurile  de remediere;
· consumuri de apa/cantități de ape reziduale şi levigat tratate/trimise la tratare;

Raportul anual va cuprinde și urmatoarele dovezi:

· de plata a tuturor impozitelor și a taxelor de asigurari și sociale, de somaj și de sănătate datorate;

· de înmatriculare a vehiculelor;

· de control tehnic al vehiculelor și de încadrare în normele de control al emisiilor;

· de autorizare a activității Operatorului pe amplasamente;

· de posesie a permiselor/avizelor care conditioneaza desfasurarea activității;

· pentru suma anuală cheltuită cu lucrările de întreținere, reparații, renovări și înlocuiri.

2.23 Sedințe de management al serviciilor

Delegatarul va organiza ședintele de management al Serviciilor cu participarea operatorului și a operatorilor serviciilor de colectare și transport . Acestea vor avea loc:

· Ad-hoc, la cererea Delegatarului sau a Operatorului.
Procesele verbale ale ședințelor de management vor fi redactate de Delegatar și vor fi transmise către toți participanții, la nu mai tarziu de cinci (5) zile dupa sedința respectiva.
3.INDICATORI DE PERFORMANȚĂ PRIVIND PRESTAREA SERVICIULUI DE SALUBRIZARE

	Activitatea serviciului de salubrizare 
	Descrierea indicatorului
	Valoarea minima a indicatorului

	Operarea statiilor de sortare


	Cantitatea totala de deseuri de hartie, metal, plastic si sticla trimisa la reciclare ca procentaj din cantitatea totala de deseuri acceptate la statia de sortare (%)
	75%*

	Operarea instalatiei de tratare mecano-biologica


	Cantitatea totala de deseuri de hartie, metal, plastic si sticla trimisa anual la reciclare ca procentaj din cantitatea totala de deseuri acceptata la instalatia de tratare mecano-biologica (%)
	3%*

	
	Cantitatea totala maxima eliminata final prin depozitare raportata la cantitatea totala acceptata la instalatia TMB
	67%

	Operarea instalatiei de compostare 


	Cantitatea totala maxima eliminata final prin depozitare raportata la cantitatea totala acceptata la instalatia de compostare
	15%


*Indicatorii de performanta sunt obligatorii atat in cazul statiilor de sortare, respectiv al instalatiilor de tratare mecano-biologica/compostare din cadrul sistemului de management integrat al deseurilor, cat si  al celor apartinand tertilor care trateaza deseurile muncipale.
4.TARIFELE APLICATE PENTRU FIECARE ACTIVITATE A SERVICIULUI DE SALUBRIZARE

Tarifele prezentate de ofertant în cadrul Ofertei financiare trebuie să conducă la atingerea următoarelor obiective: 

· asigurarea prestării Serviciului la nivelurile de calitate stabilite prin Caietul de Sarcini și Regulamentul Serviciului;

· realizarea unui raport calitate-cost cât mai bun pentru Serviciul prestat pe Durata Contratului şi asigurarea unui echilibru între riscurile și beneficiile asumate atât de Delegatar cât și de Operator; 
· asigurarea funcţionării eficiente a Serviciului şi asigurarea protecţiei mediului.
Ofertantul va prezenta în mod obligatoriu, în oferta financiară, tarife de operare propuse pentru toate activitățile care fac parte din serviciul de salubrizare, respectiv:

· T1 = tariful pentru activitatea de sortare, operare a stației de sortare: ______ lei/tonă, cantitatea totală medie anuală estimată = 450 tone;

· T2 = tariful pentru activitatea de tratare, operare a instalației de tratare mecano-biologică: _________ lei/tonă, cantitatea medie anuală estimată = 3.182,50  tone;
· T3 = tariful pentru activitatea de compostare a deșeurilor verzi, operare a   instalației de compostare : _________ lei/tonă, cantitatea medie anuală estimată = 410 tone; 

· T4 = tariful pentru activitatea de depozitare: _________ lei/tonă, cantitatea medie anuală estimată = 2.214,78 tone;

Tarifele ofertate nu vor include TVA.

Pentru fiecare tarif ofertat vor fi prezentate în mod obligatoriu Fișa de fundamentare a tarifului (conform Ordinului Președintelui ANRSC nr. 109/2007 regăsit în volumul de formulare) și Memoriul tehnico-economic justificativ 

Ajustarea sau modificarea tarifelor pentru activitățile specifice se va face, conform Ordinului Președintelui ANRSC nr. 109/2007 și a precizărilor din modelul de contract.
Facturarea serviciilor prestate se va efectua către Delegatar pentru cantitățile intrate în instalații și depozitate aferente Unitatii Administrativ Teritoriale Techirghiol.

      4.1.Mecanismul de plată aferent

Unitatea Administrativ Teritoriala Techirghiol va asigura plata Operatorului pentru activitățile de sortare, tratare, compostare și depozitare a deșeurilor colectate din Unitatea Administrativ Teritoriala Techirghiol.
     4.2 Veniturile de la OIREP

În cuantumul tarifelor pentru activitățile aferente serviciului de salubrizare, exprimate în lei/tonă, NU vor fi incluse sumele virate de către OIREP reprezentând costurile nete de gestionare a deșeurilor din ambalaje.
     4.3  Tratamentul veniturilor din valorificarea reciclabilelor
Referitor la tratamentul veniturilor din valorificarea reciclabilelor, Operatorul stației de sortare are obligația de a trimite la reciclare cel puțin 75% din cantitatea de deșeuri reciclabile intrate în stația de sortare. Operatorul stației de sortare va informa lunar Unitatea Administrativ Teritoriala Techirghiol asupra cantităților trimise la reciclare și a sumelor încasate. 
Veniturile din valorificarea deșeurilor reciclabile (cel puțin 75% din cantitatea de deșeuri reciclabile intrate în stația de sortare), incasate de operatorul de sortare, vor fi stornate pe factura emisă către Unitatea Administrativ Teritoriala Techirghiol. 
Astfel, veniturile din valorificarea deșeurilor reciclabile NU vor fi avute în vedere la calculul tarifului pentru activitatea de sortare dar vor fi luate în calcul de Unitatea Administrativ Teritoriala Techirghiol la stabilirea taxelor distincte pentru beneficiarii serviciului de salubrizare. 
Veniturile din valorificarea deșeurilor reciclabile selectate (în cuantum de 3% din inputul la TMB) și a compostului încasate de către operatorul MBT/compostare, vor fi stornate pe factura emisă către Unitatea Administrativ Teritoriala Techirghiol Astfel, veniturile din valorificarea deșeurilor reciclabile selectate și a compostului NU vor fi avute în vedere la calculul tarifului pentru tratarea deșeurilor în MBT/compostare dar vor fi luate în calcul de Unitatea Administrativ Teritoriala Techirghiol la stabilirea taxelor distincte pentru beneficiarii serviciului de salubrizare.
Veniturile realizate de operatori din vanzarea si/sau valorificarea deseurilor, precum si cantitatile aferente se raporteaza, lunar, autoritatii administratiei publice locale sau, dupa caz, asociatiei de dezvoltare intercomunitara, in vederea calcularii cuantumului reducerii tarifului aferent activitatii prestate si aprobarii tarifului de facturare al activitatii, in lei/tona, pe baza mediei lunare a veniturilor incasate din vanzarea/valorificarea deseurilor, in conformitate cu art.287 alin (5) din O.U.G 133/2022.
In functie de fluctuatia preturilor de vanzare a deseurilor cu valoare de piata si/sau a preturilor de valorificare a materialelor obtinute din tratarea deseurilor, autoritatile administratiei publice locale sau, dupa caz, asociatiile de dezvoltare intercomunitara procedeaza, ori de cate ori este necesar, la recalcularea cuantumului de reducere a tarifului activitatii si la aprobarea unui nou nivel al tarifului de facturare, astfel incat sa asigure mentinerea echilibrului contractual, in conformitate cu art.287 alin (7) din O.U.G 133/2022
.
4.4 Mecanismul de aplicare a penalităților contractuale
Referitor la mecanismul de aplicare a penalităților contractuale, Unitatea Administrativ Teritoriala Techirghiol va recupera la începutul fiecărui an de la operator costurile suplimentare cu tratarea, depozitarea și contribuția pentru economia circulară aferentă cantității de deșeuri depozitată suplimentar peste cantitatea rezultată din aplicarea indicatorului de performanță privind tratarea deșeurilor. 

Nerespectarea de către Operator a Indicatorilor de Performanţă, stabiliţi conform Regulamentului Serviciului va atrage obligația Operatorului de a plăti penalităţi conform celor specificate în contract. 

4.5   Registre, evidenţe contabile și audit

Operatorul va respecta standardele și principiile contabile şi va menţine registrele şi înregistrările contabile necesare conform Legii aplicabile.
Operatorul va evidenţia în contabilitate în mod separat, clar şi distinct toate intrările și ieşirile contabile în legătură cu Contractul de servicii, în conformitate cu dispoziţiile legale. Pe toată perioada derulării contractului , operatorul va ține contabilitatea pe centre de cost pentru cantitățile din zona 2 de colectare (activități, secții, proces tehnologic). În măsura în care Operatorul nu va evidenţia aceste intrări și ieşiri contabile în mod separat, atunci Delegatarul va putea rezilia contractul în condiţiile precizate în contract.

Delegatarul poate, suportând costurile și cheltuielile, să efectueze un audit al evidenţelor și registrelor contabile și al altor documente relevante pentru Contract ţinute inclusiv asupra evidenţelor şi registrelor lucrărilor și echipamentelor și a oricăror informaţii, înregistrări şi documente contabile care pot fi solicitate de Delegatar în legătură cu serviciul prestat și Contractul de servicii. Operatorul are obligaţia de a permite Delegatarului şi altor persoane autorizate să verifice și să auditeze aceste documente, inclusiv să obţină copii de pe acestea, în orice moment pe durata contractului. 

Toate registrele, evidenţele, înregistrările și documente contabile vor fi păstrate de Operator pe o perioadă de timp cerută de Lege. La expirarea acestei perioade, Operatorul nu va arunca sau distruge registrele, evidenţele, înregistrările și documentele contabile fără a cere aprobarea Delegatarului printr-o adresă scrisă trimisă cu cel puţin 30 (treizeci) de zile înainte. În urmaprimirii adresei Delegatarul poate prelua pe cheltuială proprie registrele, evidenţele, înregistrările și documentele contabile, notificând intenţia sa printr-o adresă trimisă Operatorului cu cel puţin 10 (zece) zile înainte de expirarea perioadei de 30 (treizeci) de Zile.  
5.INFORMAȚII PRIVIND OFERTA TEHNICĂ

Delegatarul nu considera necesară prezentarea în oferta tehnică a procedurilor de operare a instalațiilor care fac obiectul contractului. Calificarea Ofertantului pentru a depune o oferta, prin aplicarea criteriilor de selectie prezentate în Fișa de date, implică faptul că Ofertantul deține suficientă experiență în practica operării, având deja implementate și certificate sistemele de management al calității și al mediului.

În consecință nu este necesar ca oferta tehnică să cuprindă detalii referitor la procedurile de furnizare a serviciilor (ex. proceduri receptie deșeuri, proceduri înregistrare date, proceduri operare instalații etc.). Ofertantul trebuie sa aiba în vedere că, costurile cu aplicarea acestor proceduri trebuie să se regăsească în Oferta financiară.
Acest fapt nu exclude aplicarea procedurilor de operare și respectarea tuturor cerintelor prevederilor legale aplicabile la data depunerii Ofertei, precum și aplicarea în practica a modificărilor și completărilor ulterioare.

Delegatarul își rezervă dreptul de a solicita clarificări ale aspectelor prezentate în Oferta tehnică, Ofertantul fiind obligat să raspundă în condițiile stabilite în Fișa de date și în termenele ce vor fi comunicate.

Autoritatea contractanta atrage atenția ofertantului asupra necesității corelării tututor activităților și aspectelor prezentate în oferta tehnică cu modelul financiar solicitat în Oferta financiară. 
Toate activitățile și aspectele tehnice trebuie cuprinse în modelul financiar, respectiv în fundamentarea tarifului.

Tariful cuprinde suma tuturor activităților a căror desfășurare este necesară pentru prestarea serviciului.

În cazul în care activitățile prezentate în oferta tehnică nu se regăsesc în modelul financiar de calcul al tarifelor, oferta este considerată neconformă.
                                                                                                INTOCMIT 

                                                                                           DIRECTOR D.P.G.C
                                                                                      DUMITRACHE MIHAELA

